ORDE do 23 de febreiro de 2018, pola que se modifica a Orde do 22 de decembro de 2015, pola que se abre o prazo para solicitar a participación para actuacións de rehabilitación de edificios e vivendas no ámbito da área de rehabilitación integral dos Camiños de Santiago, no marco do Programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as bases reguladoras das subvencións deste programa.
Consellería de Infraestruturas e Vivenda — III. Outras disposicións — 08/03/2018

A Comisión Bilateral de Vivenda acordou, na súa reunión do día 17 de decembro de 2010 a declaración da área de rehabilitación integral dos Camiños de Santiago.
Mediante a Orde do 22 de decembro de 2015 (DOG núm. 246, do 28 de decembro), da Consellería de Infraestruturas e Vivenda, abriuse o prazo para solicitar a participación para actuacións de rehabilitación de edificios e vivendas no ámbito da área de rehabilitación integral dos Camiños de Santiago, no marco do Programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se estableceron as bases reguladoras das subvencións deste programa. No seu anexo I recóllese a relación de concellos e parroquias que comprende o trazado das rutas do Camiño incluídas na devandita área de rehabilitación integral.
Con esta orde preténdese actualizar a lista de parroquias contidas no anexo I da citada Orde do 22 de decembro de 2015, con base nos informes da Dirección Xeral de Patrimonio Cultural.
En consecuencia e de conformidade co establecido nos artigos 11 e 13 do Decreto 18/2014, do 13 de febreiro, polo que se determinan os aspectos básicos dos programas autonómicos de rehabilitación de vivendas e se dan directrices para o desenvolvemento do Plan estatal 2013-2016,
Artigo 1. Modificación da Orde do 22 de decembro de 2015 pola que se abre o prazo para solicitar a participación para actuacións de rehabilitación de edificios e vivendas no ámbito da área de rehabilitación integral dos Camiños de Santiago, no marco do Programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as bases reguladoras das subvencións deste programa
Modifícase a Orde do 22 de decembro de 2015, pola que se abre o prazo para solicitar a participación para actuacións de rehabilitación de edificios e vivendas no ámbito da área de rehabilitación integral dos Camiños de Santiago, no marco do Programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013–2016, e se establecen as bases reguladoras das subvencións deste programa, nos termos que se recollen a seguir:
Único. O anexo I da Orde do 22 de decembro de 2015 substitúese polo anexo I desta orde.
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 23 de febreiro de 2018
Nota: Consideraranse dentro do ámbito da área de rehabilitación integral dos Camiños de Santiago as parroquias por que discorren os diferentes camiños coas seguintes excepcións:
a) Non se inclúen as vivendas ou edificios situados dentro do ámbito doutras áreas de rehabilitación integral xa declaradas pola Xunta de Galicia.
b) Nas conexións coas cidades e vilas importantes, o ámbito limítase ao trazado do camiño exclusivamente.